Балалар белән ярышлардан кайтучы автобус һәлакәткә очраган

	Башкортстанда ярышлардан кайтучы балалар утырган автобус катнашында юл-транспорт һәлакәте булган, һәлакәт нәтиҗәсендә бер кеше үлгән, бер кеше җәрәхәтләнгән, дип хәбәр итә Башкортстан буенча ЮХИДИ идарәсе матбугат хезмәте. Автобуста 30 пассажир, аларның 21е Эстәрлетамактан Пермьгә спорт ярышларыннан кайтучы балалар, яшүсмерләр булган.	 Җәмәгать транспорты 27 ноябрьдә Уфа - Янаул юлының 96 чакрымында кичке бишләрдә каршыга килүче “Рено” автомобиле белән бәрелешә.

Юл-транспорт һәлакәте нәтиҗәсендә, “Рено” автомобилендәге 52 яшьлек пассажир алган җәрәхәтләрдән үлә. 
	---	
Татар-информ

	№ --- | 28.11.2016	


